钦定古今图书集成/明伦汇编/官常典/第170卷 > 张绣
## 钦定古今图书集成/明伦汇编/官常典/第170卷 > 张绣

按：《三国魏志》本传：“绣，武威祖厉人，骠骑将军济族子
也。边章、韩遂为乱，凉州金城麹胜袭杀祖厉长刘隽，
绣为县吏闲伺杀胜，郡内义之，遂招合少年为邑中
豪杰。董卓败，济与李傕等击吕布，为卓报仇，语在《卓
传》。绣随济以军功稍迁至建忠将军，封宣威侯。济屯
弘农，士卒饥饿，南攻穰，为流矢所中死。绣领其众屯”

掩袭太祖，太祖军败，二子没，绣还保穰。太祖比年攻
之不克。太祖拒袁绍于官渡，绣从贾诩计，复以众降，
语在《诩传》。绣至，太祖执其手与欢宴，为子均取绣女，
拜扬武将军。官渡之役，绣力战有功，迁破羌将军。从
破袁谭于南皮，复增邑，凡二千户。是时天下户口减
耗，十裁一在，诸将封未有满千户者，而绣特多。从征
乌丸于柳城，未至薨。谥曰定侯。子泉嗣。坐与魏讽谋
反诛，国除。

按注《傅子》曰：“绣有所亲胡车儿，勇冠其军。太祖爱其
骁健，手以金与之。绣闻之，疑太祖欲因左右刺之，遂
反。”《吴书》曰：“绣降凌统，用贾诩计，乞徙军就高道，道
由太祖屯中。绣又曰：‘车少而重，乞得使兵各被甲’。太
祖信绣，皆听之。绣乃严兵入屯掩太祖，太祖不备，故
败。”《魏略》曰：“五官将数因请会，发，怒曰：‘君杀吾兄，何
忍持面示人邪’？”绣心不自安，乃自杀。